Καθορισμός στολής ένστολου προσωπικού Ελληνικής Αστυνομίας
Έγγραφο δημόσιας υπηρεσίας/δημόσιου φορέα
Η διαδικασία αφορά στον καθορισμό του τύπου της στολής του αστυνομικού προσωπικού με απόφαση του Υπουργού Δημόσιας Τάξης, καθώς και στον καθορισμό του τύπου, του χρώματος και της σύνθεσης της στολής των Συνοριακών Φυλάκων και Ειδικών Φρουρών, με απόφαση των Υπουργών Οικονομικών και Δημόσιας Τάξης, για την εκτέλεση των καθηκόντων τους. Απευθύνεται στο παραπάνω προσωπικό.
Διεύθυνση Οργάνωσης και Νομικής υποστήριξης του Αρχηγείου της Ελληνικής Αστυνομίας.
Η παράγραφος 1 του άρθρου 34 προβλέπει ότι το αστυνομικό προσωπικό και οι κοινοτικοί φύλακες φέρουν στολή που ο τύπος της καθορίζεται με απόφαση του Υπουργού Δημόσιας Τάξης.
Η παράγραφος 3 του άρθρου 4 προβλέπει ότι με απόφαση των Υπουργών Οικονομικών και Δημόσιας Τάξης καθορίζονται ο τύπος, το χρώμα και η σύνθεση της στολής, ο οπλισμός, καθώς και τα αναγκαία ατομικά εφόδια, που χορηγούνται στους Συνοριακούς Φύλακες για την εκτέλεση των καθηκόντων τους.
Η παράγραφος 10 του άρθρου 9 προβλέπει, μεταξύ άλλων, ότι για τα θέματα των Ειδικών Φρουρών που αφορούν τη στολή εφαρμόζονται ανάλογα οι διατάξεις του άρθρου 4 του ν. 2622/1998 (ΦΕΚ 138 Α`).
Οι Διευθύνσεις Κλάδων του Αρχηγείου, οι Γενικές Αστυνομικές Διευθύνσεις, καθώς και οι Γενικές Περιφερειακές Αστυνομικές Διευθύνσεις της Ελληνικής Αστυνομίας αποστέλλουν, μέσω του πληροφοριακού συστήματος Police On Line, προτάσεις για τον καθορισμό της στολής του ένστολου προσωπικού της Ελληνικής Αστυνομίας.
Το τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας καταρτίζει και διακινεί εισηγητικό σημείωμα και κατά περίπτωση σχέδιο απόφασης του Αρχηγού της Ελληνικής Αστυνομίας ή σχέδιο κοινής υπουργικής απόφασης των Υπουργών Προστασίας του Πολίτη και Οικονομικών.
Μετά από θετική απόφαση του Αρχηγού της Ελληνικής Αστυνομίας επί εισηγητικού σημειώματος υπογράφεται το σχέδιο της απόφασης.
Μετά από θετική απόφαση του Υπουργού Προστασίας του Πολίτη επί του εισηγητικού σημειώματος υπογράφεται το σχέδιο της κοινής υπουργικής απόφασης. Στη συνέχεια, αυτό αποστέλλεται στο Γενικό Λογιστήριο, για συνυπογραφή από τον Υπουργό Οικονομικών.
Η Διεύθυνση Οργάνωσης και Νομικής Υποστήριξης του Αρχηγείου της Ελληνικής Αστυνομίας αποστέλλει έγγραφο προς το Εθνικό Τυπογραφείο για δημοσίευση της κοινής υπουργικής απόφασης των Υπουργών Προστασίας του Πολίτη και Οικονομικών ή της απόφασης του Αρχηγού της Ελληνικής Αστυνομίας σε Φύλλο της Εφημερίδας της Κυβερνήσεως.
Η Διεύθυνση Οργάνωσης και Νομικής Υποστήριξης του Αρχηγείου της Ελληνικής Αστυνομίας αναρτά το σχέδιο της κοινής υπουργικής απόφασης των Υπουργών Προστασίας του Πολίτη και Οικονομικών ή της απόφασης του Αρχηγού της Ελληνικής Αστυνομίας στον ιστότοπο Διαύγεια.
Κατόπιν της δημοσίευσης της απόφασης του Αρχηγού της Ελληνικής Αστυνομίας ή της κοινής υπουργικής απόφασης σε Φύλλο της Εφημερίδας της Κυβερνήσεως και ανάρτησης του σχεδίου της κοινής υπουργικής απόφασης ή της απόφασης του Αρχηγού της Ελληνικής Αστυνομίας στον ιστότοπο Διαύγεια, το τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας καταρτίζει διαταγή υλοποίησης της απόφασης ή της κοινής υπουργικής απόφασης, η οποία αποστέλλεται σε όλες τις Υπηρεσίες της Ελληνικής Αστυνομίας.
Η υπόθεση τίθεται στο αρχείο της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας.
Οι προτάσεις, οι οποίες επιβάλλεται να είναι πλήρως τεκμηριωμένες και να περιλαμβάνουν υποδείγματα των ειδών που προτείνονται να συμπεριληφθούν στον Κανονισμό της στολής του ένστολου προσωπικού, υποβάλλονται ιεραρχικά στο τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας.
Η αρμοδιότητα για τον καθορισμό της στολής του ένστολου προσωπικού της Ελληνικής Αστυνομίας, ανήκει στον Υπουργό Προστασίας του Πολίτη. Η ρύθμιση του εν λόγω θέματος για το αστυνομικό προσωπικό, έχει μεταβιβαστεί στον Αρχηγό της Ελληνικής Αστυνομίας (εδάφιο 16, κατηγορία Β, άρθρο 1 της υπ' αριθ. ΓΔΟΥΕΣ/1/2/485 από 3-4-2020 απόφασης Υπουργού και Υφυπουργού Προστασίας του Πολίτη Β΄ 1362).
Πρόταση αστυνομικών Υπηρεσιών για τον καθορισμό της στολής του ένστολου προσωπικού της Ελληνικής Αστυνομίας
Εισήγηση για τον καθορισμό της στολής του ένστολου προσωπικού της Ελληνικής Αστυνομίας
Θετική απόφαση του Αρχηγού της Ελληνικής Αστυνομίας επί εισηγητικού σημειώματος
Αποστολή σχεδίου κοινής υπουργικής απόφασης προς το Γενικό Λογιστήριο του Κράτους
Αποστολή εγγράφου προς το Εθνικό Τυπογραφείο και δημοσίευση της απόφασης σε Φύλλο της Εφημερίδας της Κυβερνήσεως.
Ανάρτηση σχεδίου απόφασης στον ιστότοπο Διαύγεια.
Αποστολή διαταγής υλοποίησης προς τις όλες τις Υπηρεσίες της Ελληνικής Αστυνομίας